Občina Domžale, Ljubljanska cesta 69, 1230 Domžale na podlagi določil Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18), Odloka o proračunu Občine Domžale za leto 2020 (Ur. vestnik Občine Domžale št. 12/19) ter Pravilnika o dodeljevanju sredstev za spodbujanje razvoja podjetništva v občini Domžale (Ur. vestnik Občine Domžale, št. 3/15), objavlja

# JAVNI RAZPIS

**ZA POSOJILA S SUBVENCIONIRANO OBRESTNO MERO ZA SPODBUJANJE RAZVOJA PODJETNIŠTVA V OBČINI DOMŽALE ZA LETO 2020**

1. **RAZPISANA SREDSTVA**

Razpisana vsota posojil znaša do **1.500.000,00 EUR**. Posojila se plasirajo preko **GORENJSKE BANKE D.D., Kranj** (v nadaljevanju: banka), s katero Občina Domžale sklene ustrezno pogodbo o medsebojnem sodelovanju pri odobravanju dolgoročnih posojil.

1. **UPRAVIČENI STROŠKI**

Posojila se dodeljujejo za naložbe v gospodarstvo. Posojilo se lahko dodeli za naslednje upravičene stroške:

1. stroški nakupa, opremljanja in urejanja zemljišč ter pridobivanja projektne dokumentacije za gradnjo poslovnih prostorov,
2. stroški prenove, gradnje ali nakupa poslovnih prostorov,
3. stroški nakupa novih strojev in opreme,
4. stroški izdelave projektne in investicijske dokumentacije.

Davek na dodano vrednost se ne šteje med upravičene stroške.

1. **UPRAVIČENCI IN POGOJI ZA PRIDOBITEV SREDSTEV**

Za posojilo lahko zaprosijo naslednji upravičenci oziroma podjetja, ki imajo najmanj eno zaposleno osebo in sedež dejavnosti na območju občine Domžale:

* samostojni podjetniki,
* mikro podjetje; je podjetje, ki izpolnjuje dve od treh meril in sicer: povprečno število delavcev v poslovnem letu ne presega 10, čisti prihodki od prodaje ne presegajo 700.000 EUR in vrednost aktive ne presega 350.000 EUR,
* malo podjetje; je podjetje, ki ni mikro podjetje in izpolnjuje dve od treh meril in sicer: povprečno število delavcev v poslovnem letu ne presega 50, čisti prihodki od prodaje ne presegajo 8.000.000 EUR in vrednost aktive ne presega 4.000.000 EUR,
* ki imajo v celoti izpolnjene vse zapadle obveznosti do Občine Domžale in
* poravnane vse davke in prispevke.

Pogoji:

* lokacija naložbe mora biti na območju občine Domžale,
* naložba se mora ohraniti na območju občine vsaj 5 let po njenem zaključku,
* rok vračila posojila do 8 let,
* naložba mora biti realizirana v letu 2020, vendar pred 15.12.2020, ko je rok za črpanje posojila.

Do sredstev na podlagi tega razpisa niso upravičena podjetja, ki:

* so v insolvenčnem postopku ali izpolnjujejo v nacionalnem pravu določene pogoje za uvedbo insolvenčnega postopka na predlog njegovih upnikov,
* so v težavah in dobivajo državno pomoč po posebnem programu za reševanje in prestrukturiranje,
* so iz sektorja ribištva in akvakulture,
* delujejo v sektorju primarne proizvodnje ter predelave in trženja kmetijskih proizvodov iz seznama v Prilogi 1 k Pogodbi o ustanovitvi Evropske skupnosti,
* delujejo v cestno-prometnem sektorju in zaprošajo za subvencioniranje stroškov nabave vozil za cestni prevoz tovora (podjetja, ki opravljajo komercialni cestni prevoz),
* bodo uporabila pomoč v smislu dajanja prednosti domačim proizvodom pred uvoženimi,
* so v postopku vračanja neupravičeno prejete državne pomoči.

Dodelitev sredstev ne sme biti neposredno povezana z izvoznimi dejavnostmi podjetja v drugih državah (vzpostavitev in delovanje distribucijske mreže).

Subvencionirana obrestna mera (ne celotna vrednost posojila), na podlagi tega razpisa, se dodeljuje in upošteva kot državna pomoč po pravilu »*de minimis*« in v skladu s točko 3.1 Sporočila Komisije Začasni okvir za ukrepe državne pomoči v podporo gospodarstva ob izbruhu COVID-19, ob upoštevanju naslednjih pogojev:

* do javnih sredstev niso upravičeni subjekti, ki so bili na dan 31. decembra 2019 že podjetja v težavah, kot so opredeljena v 18. točki 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187, 26.6.2014, STR.1), zadnjič spremenjene z Uredbo Komisije (EU) 2017/1084 z dne 14. junija 2017 o spremembi Uredbe (EU) št. 651/2014, kar zadeva pomoč za pristaniško in letališko infrastrukturo, pragove za priglasitev za pomoč za kulturo in ohranjanje kulturne dediščine in pomoč za športno in večnamensko rekreacijsko infrastrukturo ter sheme regionalne pomoči za tekoče poslovanje za najbolj oddaljene regije, in o spremembi Uredbe (EU) št. 702/2014/EU, kar zadeva izračun upravičenih stroškov (UL L št. 156 z dne 20.6.2017, str. 1);
* skupni znesek javnih sredstev dodeljen istemu prejemniku na podlagi pravila »*de minimis*«, ne sme preseči 800.000 eurov na posamezno podjetje.

1. **POSOJILNI POGOJI**

|  |  |
| --- | --- |
| 1. višina posojila: | do 75% predračunske vrednosti investicije brez DDV; višina je odvisna tudi od števila prejetih vlog ter razpoložljivih sredstev; banka bo odločitev o možni višini posojila sprejela na podlagi posojilne sposobnosti, plana poslovanja prosilca ter ustreznega zavarovanja; |
| 1. odplačilna doba: | do 8 let; |
| 1. letna obrestna mera: | šest mesečni EURIBOR + 0 %; |
| č) višina bančne provizije: | znaša 0,25% od zneska posojila, vendar ne manj kot 100,00 EUR |
| 1. vračilo posojila: | posojilojemalec prične vračati posojilo v skladu s pogoji iz posojilne pogodbe, ki jo sklene z banko; |
| 1. črpanje posojila: | rok za črpanje je do 15.12.2020; posojilo se praviloma nakaže dobavitelju oziroma izvajalcu investicije. |
| 1. zavarovanje posojila: | * bianco menica, * plačilo zavarovalne premije pri zavarovalnici, * zastavna pravica na nepremičnine ali premičnine, * morebitna druga oblika zavarovanja v skladu z vsakokrat veljavno poslovno politiko banke (stroški zavarovanja bremenijo kreditojemalca). |

1. **POTREBNA DOKUMENTACIJA**

Prosilec zaprosi za pridobitev posojila na vlogi (obrazcu), ki jo lahko dobi v času uradnih ur na vložišču Občine Domžale, soba št. 4, Ljubljanska cesta 69, Domžale ter na spletni strani Občine Domžale <http://www.domzale.si/>, pod rubriko: »Objave/javni razpisi, naročila, objave/aktualni«. Za obravnavo vloge so poleg pravilno izpolnjenega obrazca potrebna tudi naslednja dokazila in dokumentacija:

a. Dokazila o obstoju podjetja:

* **samostojni podjetnik**: izpis iz poslovnega registra Slovenije (pridobi občina iz uradnih evidenc),
* **gospodarska družba**: dokazilo o vpisu družbe v sodni register (pridobi občina iz uradnih evidenc).

b. Dokazila o plačilni in posojilni sposobnosti:

* **samostojni podjetnik:** podatki iz bilance stanja in izkaza poslovnega izida za preteklo leto (pridobi občina iz uradnih evidenc);
* **gospodarska družba:** podatki iz bilance stanja in izkaz poslovnega izida za preteklo leto (pridobi občina iz uradnih evidenc),

c. Vsi prosilci, ne glede na status: poslovni načrt ali kratek investicijski program za investicijo.

č. Dokazila glede na namen posojila:

* pri **nakupu, urejanju in opremljanju zemljišč ter pridobivanju projektne dokumentacije za gradnjo poslovnih prostorov**: overjena kupoprodajna pogodba ali podpisana predpogodba za zemljišče in veljaven predračun stroškov urejanja, opremljanja zemljišča ali pridobivanja projektne dokumentacije; dokazilo, da je zemljišče opredeljeno za gradnjo poslovnih prostorov,
* pri **gradnji, prenovi ali adaptaciji poslovnih prostorov**: izdano gradbeno dovoljenje (fotokopijo pridobi občina iz uradnih evidenc) oz. veljavna lokacijska informacija, če je to potrebno glede na vrsto investicije; veljaven predračun; zemljiškoknjižni izpisek (pridobi občina iz uradnih evidenc) oziroma izjava lastnika oz. upravljalca poslovnih prostorov, da dovoli nameravana dela in najemna pogodba, ki mora biti sklenjena najmanj za dobo vračanja posojila,
* pri **nakupu poslovnih prostorov**: overjena kupoprodajna pogodba ali podpisana predpogodba,
* pri **nakupu novih strojev in opreme:** veljaven predračun ali ponudba,
* za **izdelavo projektne in investicijske dokumentacije**: veljaven predračun ali ponudba.

V primeru nejasnosti v zvezi z investicijo, se lahko pozove vlagatelja, da predloži še ustrezen dodaten dokument.

d. Dokumentacija za zavarovanje posojila je odvisna od oblike zavarovanja za katero se prosilec dogovori z banko.

Dokazila, ki so dostopna v uradnih evidencah, lahko prosilec sam priloži vlogi in s tem skrajša dolžino postopka obravnave vloge. Prejeta dokumentacija se prosilcem ne vrača.

1. **OBRAVNAVANJE VLOG**

Vloge za odobritev subvencioniranja dela obrestne mere se obravnavajo na Oddelku za finance in gospodarstvo. Sklep o odločitvi izda Oddelek za finance in gospodarstvo Občine Domžale najkasneje v roku 60 dni od popolne vloge. Zoper sklep o odločitvi je v roku 15 dni od prejema možno vložiti pritožbo pri županu Občine Domžale.

1. **NAČIN IN ROK ZA DOSTAVO VLOG**

Rok za vložitev vloge je do vključno ponedeljka, **19.10.2020 do 24. ure**. Rok za vložitev vloge se ustrezno skrajša v kolikor so pred 19.10.2020 porabljena vsa sredstva namenjena subvencioniranju obrestne mere za posojila. Vlagatelj lahko vloži vlogo za posojilo, skupaj z zahtevano dokumentacijo, v času uradnih ur osebno v vložišče Občine Domžale, soba št. 4, Ljubljanska 69, Domžale ali pa jo pošlje kot priporočeno pošiljko (datum poštnega žiga) po pošti na naslov: Občina Domžale, Oddelek za finance in gospodarstvo, Ljubljanska cesta 69, 1230 Domžale.

Dodatne informacije lahko dobite na telefonski številki (01) 721-42-51 ali (01) 722-0100, Občina Domžale, Oddelek za finance in gospodarstvo.

|  |  |
| --- | --- |
|  | OBČINA DOMŽALE |
|  | ŽUPAN |
|  | Toni DRAGAR |